**สัญญาค้ำประกัน**

**(บัตรฟลีทการ์ด)**

ทำที่ บมจ.ธนาคารกรุงไทย สำนัก/สาขา....................................

วันที่.......................................................................

ข้าพเจ้า ……………………………………………… นามสกุล ..................................................................

□ ......................................................................... อายุ.........ปี ถือบัตรประจำตัวประชาชนเลขที่.................................. อยู่บ้านเลขที่.................. หมู่ที่........... ตำบล/แขวง............................. อำเภอ/เขต................................ จังหวัด........................................

□ ................................................................. โดย...……....................................................…….... ผู้มีอำนาจกระทำการแทน ทะเบียนนิติบุคคลเลขที่......................... สำนักงานตั้งอยู่เลขที่..……….......... หมู่ที่........ ตำบล/แขวง............................ อำเภอ/เขต...........................จังหวัด........................................

ซึ่งต่อไปนี้จะเรียกว่า “**ผู้ค้ำประกัน**” ตกลงทำสัญญาค้ำประกันฉบับนี้ให้ไว้แก่ บมจ.ธนาคารกรุงไทย ซึ่งต่อไปนี้จะเรียกว่า “**ธนาคาร**” เป็นหลักฐานสำคัญว่า

ข้อ 1. ตามที่........................................................................................... ซึ่งต่อไปนี้จะเรียกว่า “**ลูกหนี้**” มีวงเงินสินเชื่อดังจะกล่าวต่อไปนี้อยู่กับธนาคาร

□ วงเงินสินเชื่อเพื่อการเติมน้ำมันรถ (Fleet card) ซึ่งมีวัตถุประสงค์ในการก่อหนี้เพื่อ

□ เพื่อเป็นค่าใช้จ่ายในการดำเนินกิจการ (Expenses)

□ เพื่อเป็นต้นทุนหลักในการดำเนินกิจการ (Working Capital)

□ อื่นๆ (โปรดระบุ)...........................................................

ตามใบสมัครสมาชิกบัตรฟลีทการ์ด (Fleet Card Application Form) ฉบับลงวันที่.....................

□ อื่นๆ (โปรดระบุ)...............................................................................ซึ่งมีวัตถุประสงค์ในการก่อหนี้เพื่อ......................................................................... ตามสัญญา........................................................... ฉบับลงวันที่..............................

ซึ่งต่อไปนี้จะเรียกว่า “**สัญญาสินเชื่อ**” โดยมีกำหนดระยะเวลาการใช้วงเงินสินเชื่อ นับตั้งแต่วันที่............................จนถึงวันที่........................... ซึ่งต่อไปนี้จะเรียกว่า “**ระยะเวลาในการก่อหนี้**” นั้น ผู้ค้ำประกัน  
ตกลงยินยอมค้ำประกันการชำระหนี้ของลูกหนี้อันจะต้องชำระแก่ธนาคารตามสัญญาสินเชื่อดังกล่าว ซึ่งต่อไปนี้จะเรียกว่า “**หนี้ประธาน**” โดยมีวงเงินค้ำประกันทั้งสิ้น…………………………….บาท (..........................................) และมีกำหนดระยะเวลาในการค้ำประกันจนกว่าธนาคารได้รับชำระหนี้ทั้งหมดเสร็จสิ้นครบถ้วน

ผู้ค้ำประกันตกลงและรับทราบว่า ผู้ค้ำประกันจะต้องรับผิดไม่เฉพาะแต่เพียงจำนวนเงินในวงเงิน  
ค้ำประกันดังกล่าวข้างต้นเท่านั้น แต่ยังจะต้องรับผิดในหนี้อุปกรณ์อื่นๆ เช่น ดอกเบี้ย ค่าสินไหมทดแทนซึ่งลูกหนี้  
ค้างชำระ ค่าภาระติดพันอันเป็นอุปกรณ์แห่งหนี้ รวมทั้งค่าเสียหายทั้งปวงที่ธนาคารต้องเสียไปในการเรียกร้องหรือฟ้องร้องลูกหนี้เพื่อบังคับให้ชำระหนี้อีกส่วนหนึ่งต่างหากด้วย

ข้อ 2. ในกรณีที่ลูกหนี้ และ/หรือผู้ค้ำประกัน ปฏิบัติผิดนัดผิดเงื่อนไขในหนี้ประธาน และ/หรือสัญญาฉบับนี้   
ผู้ค้ำประกันยินยอมเสียดอกเบี้ยให้แก่ธนาคารในอัตราเท่ากับอัตราสูงสุดผิดเงื่อนไข นับแต่วันที่ลูกหนี้ และ/หรือ  
ผู้ค้ำประกันปฏิบัติผิดนัดผิดเงื่อนไขเป็นต้นไป จนกว่าธนาคารจะได้รับชำระหนี้เสร็จสิ้น

ทั้งนี้ “อัตราสูงสุดผิดเงื่อนไข” หมายความถึง อัตราดอกเบี้ยสูงสุดกรณีผิดนัดชำระหนี้ที่ธนาคารประกาศเรียกเก็บจากลูกค้าสินเชื่อของธนาคาร ซึ่งอยู่ในกลุ่มและประเภทสินเชื่อเดียวกับลูกหนี้ ปัจจุบันเท่ากับร้อยละ 15 (สิบห้า) ต่อปี ซึ่งอัตราดอกเบี้ยดังกล่าวอาจเปลี่ยนแปลงได้ตามที่ธนาคารจะประกาศกำหนดเป็นคราวๆ ไป

ข้อ 3. ในกรณีที่ลูกหนี้ผิดนัดไม่ชำระหนี้ประธาน หรือลูกหนี้ถูกศาลสั่งพิทักษ์ทรัพย์ หรือศาลมีคำสั่งรับ  
คำร้องขอฟื้นฟูกิจการลูกหนี้ หรือลูกหนี้ถึงแก่ความตาย หรือตกเป็นผู้ไร้ความสามารถ หรือผู้เสมือนไร้ความสามารถ หรือเป็นผู้สาบสูญ หรือไปเสียจากถิ่นที่อยู่หาตัวไม่พบ และธนาคารได้มีหนังสือบอกกล่าวไปยังผู้ค้ำประกันแล้ว   
ผู้ค้ำประกันตกลงเข้ารับผิดในหนี้ประธานในฐานะผู้ค้ำประกันทันที โดยสัญญาว่าจะนำเงินที่ลูกหนี้ค้างชำระมาชำระให้แก่ธนาคาร และ/หรือยินยอมให้หักเงินจากบัญชีเงินฝากของผู้ค้ำประกันที่มีอยู่กับธนาคาร ไม่ว่าบัญชีเงินฝากดังกล่าวจะอยู่ ณ สำนัก/สาขาใดๆ ของธนาคาร เพื่อชำระหนี้ของลูกหนี้ และ/หรือผู้ค้ำประกันได้ โดยในการหักเงินจากบัญชีเงินฝากดังกล่าว ธนาคารไม่จำต้องแจ้งรายละเอียดการหักเงินให้ผู้ค้ำประกันทราบ หรือขอความยินยอมจาก  
ผู้ค้ำประกันอีก

ข้อ 4. การค้ำประกันตามสัญญาฉบับนี้ย่อมผูกพันผู้ค้ำประกันอย่างสมบูรณ์ และผู้ค้ำประกันไม่หลุดพ้นจากความรับผิด แม้จะปรากฏในภายหลังว่าลูกหนี้ไม่ต้องรับผิดตามหนี้ประธานกับธนาคาร เพราะเหตุว่าลูกหนี้ทำด้วยความสำคัญผิด หรือเพราะเป็นผู้ไร้ความสามารถ ถ้าหากว่าในขณะที่ทำสัญญาฉบับนี้ ผู้ค้ำประกันได้รู้ถึงเหตุสำคัญผิดหรือไร้ความสามารถนั้น

ข้อ 5. ถึงแม้จะปรากฏว่าการกระทำอย่างใดอย่างหนึ่งของธนาคาร เป็นเหตุให้ผู้ค้ำประกันไม่อาจเข้ารับ  
ช่วงได้ทั้งหมดหรือแต่เพียงบางส่วนในสิทธิก็ดี จำนองก็ดี จำนำก็ดี และบุริมสิทธิอันใดก็ดี ซึ่งลูกหนี้ได้ให้ไว้แก่ธนาคารก่อนหรือในขณะทำสัญญาฉบับนี้ ผู้ค้ำประกันไม่หลุดพ้นจากความรับผิดตามความในสัญญาฉบับนี้ไม่ว่าจะทั้งหมดหรือแต่เพียงบางส่วนก็ตาม

ข้อ 6. การผ่อนเวลาชำระหนี้ให้แก่ผู้กู้ ผู้ค้ำประกันยินยอมตกลงด้วยในการผ่อนเวลาให้นั้นทุกครั้งที่ได้รับแจ้งจากธนาคาร

ข้อ 7. ในกรณีที่มิได้มีการระบุระยะเวลาในการก่อหนี้ไว้ และผู้ค้ำประกันประสงค์จะบอกเลิกการค้ำประกันตามสัญญาฉบับนี้ ผู้ค้ำประกันจะต้องแจ้งเป็นหนังสือลงลายมือชื่อผู้ค้ำประกัน โดยจัดส่งหนังสือดังกล่าวทางไปรษณีย์ลงทะเบียนตอบรับไปยังสถานที่ทำสัญญาที่ระบุไว้ข้างต้นของสัญญาฉบับนี้ เพื่อให้ธนาคารทราบล่วงหน้าเป็นเวลา  
ไม่น้อยกว่า 30 (สามสิบ) วัน

ข้อ 8. บรรดาหนังสือติดต่อ ทวงถาม บอกกล่าว หรือหนังสืออื่นใดที่ธนาคารจะส่งให้แก่ผู้ค้ำประกันนั้น ไม่ว่าจะส่งทางไปรษณีย์ลงทะเบียนตอบรับหรือไม่ลงทะเบียน หรือให้บุคคลนำไปส่งเองก็ดี ถ้าหากได้ส่งไปยังที่อยู่ของ  
ผู้ค้ำประกันที่ระบุไว้ข้างต้นของสัญญาฉบับนี้ ไม่ว่าจะมีผู้ใดรับไว้หรือไม่ก็ดี หรือผู้ค้ำประกันไม่ยอมรับก็ดี หรือส่งให้ไม่ได้เพราะผู้ค้ำประกันย้ายที่อยู่ หรือที่อยู่ดังกล่าวเปลี่ยนแปลงไปหรือถูกรื้อถอนออกไป โดยผู้ค้ำประกันมิได้แจ้งการย้ายที่อยู่ หรือการเปลี่ยนแปลง หรือการรื้อถอนนั้นให้ธนาคารทราบเป็นหนังสือก็ดี หรือส่งให้ไม่ได้เพราะที่อยู่ที่ให้ไว้ค้นหาไม่พบก็ดี ทุกๆ กรณีที่กล่าวมานี้ ผู้ค้ำประกันตกลงยินยอมให้ถือว่าหนังสือติดต่อ ทวงถาม บอกกล่าว หรือหนังสืออื่นใดนั้น ได้ส่งให้แก่ผู้ค้ำประกันโดยชอบแล้ว

ทั้งนี้ ในกรณีที่ผู้ค้ำประกันไม่มีภูมิลำเนาอยู่ในราชอาณาจักรไทย ผู้ค้ำประกันตกลงยินยอมให้ใช้ที่อยู่ของผู้ค้ำประกันที่ระบุไว้ข้างต้นของสัญญาฉบับนี้ เป็นภูมิลำเนาของผู้ค้ำประกันสำหรับการนำส่งหมายเรียก คำฟ้อง  
ตั้งต้นคดี คำคู่ความ คำร้อง คำแถลง และ/หรือเอกสารอื่นใดที่ธนาคารจะต้องส่งให้แก่ผู้ค้ำประกัน เพื่อใช้ในการดำเนินคดีกับผู้ค้ำประกันตามประมวลกฎหมายวิธีพิจารณาความแพ่ง

ข้อ 9. ถ้าในเวลาใดก็ตามข้อความตามสัญญาฉบับนี้ส่วนใด หรือเอกสารที่สัญญาฉบับนี้อ้างถึงฉบับใด  
ตกเป็นโมฆะ ไม่ชอบด้วยกฎหมาย ไม่สมบูรณ์ หรือใช้บังคับมิได้ในประการใดๆ ตามกฎหมาย ผู้ค้ำประกันตกลงให้ข้อความในส่วนอื่นๆ หรือเอกสารฉบับอื่นที่เหลืออยู่ (แล้วแต่กรณี) ยังคงชอบด้วยกฎหมาย สมบูรณ์ และใช้บังคับได้ตามกฎหมาย และไม่เสื่อมเสียไปเพราะความเป็นโมฆะ ไม่ชอบด้วยกฎหมาย ไม่สมบูรณ์ หรือใช้บังคับมิได้ของข้อความตามสัญญาส่วนดังกล่าว หรือเอกสารฉบับดังกล่าวนั้น

ข้อ 10. ผู้ค้ำประกันตกลงให้สัญญาฉบับนี้ ใช้บังคับตามกฎหมายไทย การตีความและผลของสัญญาฉบับนี้ให้เป็นไปตามบทบัญญัติแห่งกฎหมายไทย ส่วนการฟ้องร้องบังคับคดีตามสัญญาฉบับนี้ให้ดำเนินการ ณ ศาลแห่งราชอาณาจักรไทยตามเขตอำนาจศาลที่กำหนดไว้ในกฎหมาย

ผู้ค้ำประกันได้อ่านและเข้าใจข้อความในสัญญาฉบับนี้โดยละเอียดตลอดแล้ว เห็นว่าตรงกับความประสงค์  
จึงได้ลงลายมือชื่อ พร้อมประทับตรา (หากมี) ไว้เป็นหลักฐานต่อหน้าพยาน ณ วัน เดือน ปี ที่ระบุข้างต้น และให้ธนาคารเป็นฝ่ายเก็บรักษาต้นฉบับไว้

ลงชื่อ........................................................................ ผู้ค้ำประกัน

(................................................................)

ลงชื่อ........................................................................ ภรรยาหรือสามี

(................................................................) ผู้ให้ความยินยอม

ลงชื่อ........................................................................ พยาน

(................................................................)

ลงชื่อ........................................................................ พยาน

(................................................................)